Kenji Bravo

Kenji Bravo (født 5. juli 2001) er en fekter fra USA, som konkurrerer i florett. Han fikk sølv under fekting under Sommer-OL 2018 for ungdom, og ble U17-verdensmester i florett i 2018.

Idrettskarriere

2017 
Bravo kom på tredjeplass i kadettklassen og 14.-plass i juniorklassen i USAs Junior Olympics i 2017. Han vant ett av stevnene i europacupen i fekting (U17), og to av stevnene i nordamerikansk cup (U17). Hans beste plassering i verdenscupen for junior var tredjeplass i Havanna. I Panamerikansk mesterskap i fekting for junior 2017 deltok han i kadettklassen (U17), der han kom på andreplass.

2018 
Han vant kadettklassen under Junior-VM i fekting 2018, og han fikk bronse i lagkonkurransen i juniorklassen. I Panamerikansk mesterskap i fekting for junior 2018 deltok han i juniorklassen, og vant der sin første individuelle internasjonale gullmedalje i juniorklassen. USA vant også lagkonkurransen i denne klassen.

I Sommer-OL for ungdom 2018 fikk han sølv individuelt, etter at han tapte finalen 7-15 for Armand Spichiger fra Frankrike.

Referanser

Eksterne lenker 

 Profil hos FIE
 Prodil hos USA Fencing
 Buenos Aires 2018 - Kenji Bravo 
 The-Sports.org - Kenji Bravo

Fektere fra USA
Personer fra San Francisco